బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ప‌న్ను ఎగ‌వేత‌ల‌పై కేంద్రం దృష్టి
జీఎస్టీ రేట్ల హేతుబ‌ద్దీక‌ర‌ణ త‌ర్వాత కేంద్ర ప్ర‌భుత్వం త‌దుప‌రి ప‌న్ను ఎగ‌వేత‌ల‌పై దృష్టి సారించ‌నుంది.  ప్ర‌భుత్వం ఎంతో ప్ర‌తిష్టాత్మ‌కంగా ప్రారంభించిన జీఎస్టీ వల్ల ప్ర‌భుత్వ ఆదాయానికి భారీగా గండి ప‌డింది.
Samayam Telugu | Updated:
Apr 3, 2018, 04:54PM IST
<p>జీఎస్టీలో ఎగ‌వేత‌ల‌పై కేంద్ర‌ప్ర‌భుత్వం<br></p>
జీఎస్టీ రేట్ల హేతుబ‌ద్దీక‌ర‌ణ త‌ర్వాత కేంద్ర ప్ర‌భుత్వం త‌దుప‌రి ప‌న్ను ఎగ‌వేత‌ల‌పై దృష్టి సారించ‌నుంది. ప్ర‌భుత్వం ఎంతో ప్ర‌తిష్టాత్మ‌కంగా ప్రారంభించిన జీఎస్టీ వల్ల ప్ర‌భుత్వ ఆదాయానికి భారీగా గండి ప‌డింది. మొద‌టి రెండేళ్లు జీఎస్టీ వ‌సూళ్లు త‌క్కువ ఉంటాయ‌ని ముందుగానే ఊహించిన‌ప్ప‌టికీ ఈ స్థాయిలో జీఎస్టీ ప‌న్ను వ‌సూళ్లు నిరాశ‌జ‌న‌కంగా ఉండ‌టం ప్ర‌భుత్వానికి ఎంతో న‌ష్టం క‌లిగిస్తోంది. దీంతో మొద‌ట్లో వ్యాపారుల‌ను ఇబ్బంది పెట్ట‌కూడ‌ద‌ని భావించి కొంత స‌మ‌యం ఇచ్చిన త‌ర్వాత ఇప్పుడు ప‌న్ను ఎగ‌వేత‌ల‌పై భారీగా క‌న్నేసిన‌ట్లు తెలుస్తోంది. ఇక నుంచి నెల‌లో చివ‌రి వారం ప‌న్ను ఎగ‌వేత‌దారుల‌పై అధికారులు దాడి చేయ‌డంతో పాటు సాంకేతిక‌త ఉప‌యోగించి ప‌న్ను ఎగ‌వేతదార్ల‌ను గుర్తించ‌డం జ‌రుగుతుంది. ఇటీవ‌లే ఏప్రిల్ 1 నుంచి ఈ-వే బిల్లుల‌ను సైతం కేంద్రం అమ‌ల్లోకి తెచ్చింది.
Visit Site
Recommended byColombia
ఈ-వే బిల్లుల రాక‌తో జీఎస్టీ వ‌చ్చిన త‌ర్వాత 9 నెల‌లు గ‌డ‌వ‌డంతో ఇక‌పై ప‌న్ను ఎగ‌వేత‌లు అంత సులువు కాద‌ని వ్యాపారుల‌ను కేంద్రం హెచ్చ‌రిస్తోంది. ప‌న్ను ఎగ‌వేత‌ల కోసం వ్యాపార‌స్థులు ఎలాంటి దారులు ఎంచుకుంటున్నారో తెలుసుకునేందుకు జీఎస్టీ స‌మాచార సాయంతో ఫ్రాడ్ అన‌లిటిక్స్ ప్రొవైడ‌ర్ల సాయం తీసుకుంటారు. జులై 1వ తేదీ ప్రారంభ‌మైన జీఎస్టీ ప‌న్ను వ్య‌వ‌స్థ‌లో వ్యాపారులు భారీగా ప‌న్ను ఎగ‌వేత‌ల‌కు పాల్ప‌డుతున్న‌ట్లు కేంద్ర ప్ర‌భుత్వం అనుమానిస్తోంది. అయితే జీఎస్టీఎన్ నెట్వ‌ర్క్‌లో ఉన్న లోపాల కార‌ణంగా వీటి ప‌ట్ల కేంద్రం చూసీచూడ‌న‌ట్లు వ్య‌వ‌హరిస్తూ వ‌చ్చింది. అయితే ప‌న్ను ఎగ‌వేత‌ల కార‌ణంగా కేంద్రానికి భారీగా ఆదాయం గండిప‌డుతుండ‌టంతో ఐటీ, సీబీఈసీ, ఫైనాన్సియ‌ల్ ఇంటెలిజెన్స్ యూనిట్ వంటి వివిధ విభాగాల స‌మ‌న్వ‌యంతో ఎక్కడ లోపం ఉంది, ప‌న్ను ఎగ‌వేత‌ల‌కు ఎక్క‌డెక్క‌డ ఆస్కారం ఉంద‌నే అంశాల‌ను అధ్య‌యనం చేసింది. ఇప్పుడు ప‌క్కా స‌మాచారంతో ప‌న్ను ఎగ‌వేత‌దార్ల‌పై ఉక్కు పాదం మోప‌బోతున్నట్లు స‌మాచారం.
<p>జీఎస్టీలో ఎగ‌వేత‌ల‌పై కేంద్ర‌ప్ర‌భుత్వం<br></p>
సోమవారం ప్రెస్ కాన్ఫ‌రెన్స్ సంద‌ర్భంగా ఆర్థిక శాఖ కార్య‌ద‌ర్శి హ‌స్ముఖ్ అధియా మాట్టాడుతూ ప‌న్ను వ్య‌వ‌స్థ అమ‌లును దారిలో తీసుకొచ్చినందున ఇక‌పై ప్ర‌భుత్వం దృష్టి ప‌న్ను వ‌సూళ్ల‌ను పెంచ‌డంపైనే ఉంటుంద‌ని చెప్పారు. ఇక‌పై ప‌న్ను అధికారులు ప‌న్ను ఎగ‌వేత‌దారుల‌పై దృష్టి సారిస్తార‌ని వెల్ల‌డించారు. అంతే కాకుండా వ‌స్తువుల‌ను త‌ర‌లించే వాహ‌నాలు ఈవే బిల్లులు నిర్వ‌హిస్తున్నాయో లేదో తెలుసుకుంటార‌ని వివ‌రించారు. ఈ-వే బిల్లు అంటే గూడ్స్ త‌ర‌లించే వాహ‌నాల‌కు సంబంధించి ఎల‌క్ట్రానిక్ డాక్యుమెంటేష‌న్. దీని ద్వారా ఎంత స్థాయిలో వ‌స్తువుల‌ను త‌ర‌లించేది క‌చ్చిత‌మైన స‌మాచారం రికార్డు అయిన‌ట్లు అవుతుంది. ఇంతే కాకుండా కొనుగోలుదార్ల ఇన్వాయిస్‌లు, అమ్మ‌కం దార్ల రివ‌ర్స్ చార్జీ మెకానిజ‌మ్ వంటి వాటిని స‌రిచూస్తారు. ఎంతో మంది న‌మోదు కాని అమ్మ‌కందార్ల‌కు సంబంధించి న‌మోదిత కొనుగోలుదారు ప‌న్ను చెల్లించాల్సి ఉంటుంది. ఈ విష‌యం చాలా వ‌ర‌కూ ప్ర‌భుత్వానికి స‌మ‌స్య‌గా త‌యారైంది. ప‌న్ను ఎగ‌వేత‌ల‌కు దారులు మూసివేసే చ‌ర్య‌లు చేప‌ట్ట‌డం ద్వారా ప్ర‌భుత్వానికి క‌లిగే న‌ష్టాన్ని క‌నిష్ట స్థాయికి తీసుకొచ్చేందుకు కేంద్రం ఒక్కొక్క‌టిగా అస్త్రాల‌ను బ‌య‌ట‌కు తీస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.